CELEX: 32012R0894
Language: fi
Date: 2012-08-06 00:00:00
Title: Komission täytäntöönpanoasetus (EU) N:o 894/2012, annettu 6 päivänä elokuuta 2012 , tiettyjen tavaroiden luokittelusta yhdistettyyn nimikkeistöön

29.9.2012   
            
            
               FI
            
            
               Euroopan unionin virallinen lehti
            
            
               L 264/3
            
         KOMISSION TÄYTÄNTÖÖNPANOASETUS (EU) N:o 894/2012,
   annettu 6 päivänä elokuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, on aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, sitovien tariffitietojen haltija voi yhteisön tullikoodeksista asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä elokuuta 2012.
      
         
            Komission puolesta, puheenjohtajan nimissä
         
         Antonio TAJANI
         
            Varapuheenjohtaja
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sideaineella kiinteytetyistä synteettikuitufilamenteista (polyeteenistä) valmistettua kuitukangasta oleva sovitettu tavara, jossa on kymmenen kappaletta noin 25 cm pitkiä ja 2 cm leveitä suorakaiteen muotoisia kaistaleita. Kaistaleet ovat koko pituudeltaan kiinni toisissaan lävistyspisteillä.
                  Kaistaleiden toinen puoli on suurimmalta osin yksivärinen. Niiden päät ja toinen puoli ovat valkoisia. Kunkin kaistaleen toisessa päässä on sulkumekanismi, joka koostuu etupuolella olevasta siksak-kohokuviosta ja takapuolella olevasta liimakerroksesta. Liimakerros on peitetty tarttumattomalla paperilla, joka poistetaan tavaraa suljettaessa.
                  Kunkin kaistaleen etupuolella on juuri ennen sulkujärjestelmää mutta valkealla taustalla mustalla painettu 5 mm korkea järjestysnumero.
                  Kun kaistaleet on irrotettu toisistaan lävistyspisteitä pitkin, kukin kaistale muodostaa suljettuna repeämättömän rannekkeen.
                  (Ks. kuva nro 663) (1)
                  
               
               
                  6307 90 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen b alakohdan ja 8 huomautuksen a alakohdan sekä CN-koodien 6307, 6307 90 ja 6307 90 98 mukaisesti.
                  Tavaran objektiiviset ominaisuudet ovat ne, että kukin kaistale on suurimmalta osin yksivärinen ja että järjestysnumero on painettu huomaamattomaan kohtaan, jossa se on tuskin näkyvissä ranneketta pidettäessä. Järjestysnumero on myös melko pieni ja huomiota herättämätön. Näiden ominaisuuksien perusteella tavaran pääasiallisena käyttötarkoituksena on tunnistaa henkilöt rannekkeen värin perusteella, kun taas järjestysnumero muodostaa sen toissijaisen käyttötarkoituksen. Koska rannekkeiden olennaisen luonteen ja pääasiallisen käyttötarkoituksen määrittää niiden väri eikä järjestysnumero, luokittelu 49 ryhmään ei tule kyseeseen (ks. harmonoidun järjestelmän selitykset, 49 ryhmä, yleisohjeet, ensimmäinen kappale).
                  Tavara on valmistettu nimikkeen 5603 kuitukankaasta. Koska rannekkeet saavat kuitenkin lopullisen muotonsa suoraan valmistuksessa ja ne ovat käyttövalmiita heti, kun kaistaleet on erotettu toisistaan lävistyspisteitä pitkin, ne ovat XI jakson 7 huomautuksen b alakohdassa tarkoitettuja sovitettuja tavaroita. XI jakson 8 huomautuksen a alakohdan mukaan 56 ryhmää ei sovelleta sovitettuihin tavaroihin. Sen vuoksi tavaraa ei voi luokitella 56 ryhmään.
                  XI jaksossa ei ole erityisiä nimikkeitä tällaisille sovitetuille tekstiilituotteille.
                  Näin ollen tavara on luokiteltava CN-koodiin 6307 90 98 muuksi sovitetuksi tekstiilitavaraksi.
               
            
         
      
         (1)  Valokuva on ainoastaan ohjeellinen.